पाएं अपने शहर की ताज़ा ख़बरें और फ्री ई-पेपरडाउनलोड करें
करौली शहर व आसपास के गांवों में बदले मौसम के मिजाज के साथ शनिवार की सुबह हुई। अंधड़ के साथ हल्की बूंदाबांदी होने से मौसम सुहाना भी हो गया। मगर, तेज धूलभरी हवाओं के झोंकों से कई घरों के टीन-टप्पर भी उड़ गए और यहां सब्जी मंडी में एक नीम का पेड गिर जाने से कई सब्जी ठेला वालों की बाल-बाल जान बची। हालांकि, इससे ठेला पर रखी सब्जी नीचे गिर गई और खराब हो जाने से उनको काफी नुकसान भी हुआ, कुछ देर के लिए मार्ग भी अवरूद्ध जरूर हो गया। जिसे, बाद में सुचारू भी कर दिया गया।
व्यापारी मोहित मित्तल ने बताया कि शहर में हाथीघटा के यहां मित्तल एग्रो फर्म के शोरूम के ग्लास-फर्नीचर भी बिखरकर सड़क पर आ गिरे, इससे उनको हजारों का नुकसान हुआ है। कई व्यापारी व गरीब लोगों को अंधड़ से नुकसान भी हुआ है, मगर सुखद पहलू यह है कि जनहानि का कहीं से भी कोई समाचार प्राप्त नहीं हुआ।दरअसल, बीते दो दिनों से लगातार देशभर में सबसे गर्म शहरों में करौली जिले के तापमान का रिकॉर्ड रहा है। कोविड की दूसरी लहर का कहर और गर्म मौसम के तल्ख तेवरों से आमजन काफी प्रभावित है। वहीं शनिवार को सुबह हल्की हवा के बाद तेज अंधड़ व आसमां में छाए काले बादलों से गिरीं हल्की बौछारों से मौसम खुशनुमा भी हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn